ΓΡΑΠΤΗ ΕΡΩΤΗΣΗ E-2334/02

υποβολή: Bob van den Bos (ELDR)και Nelly Maes (Verts/ALE) προς την Επιτροπή

(26 Ιουλίου 2002)

Θέμα: Νάρκες ξηράς

Σύμφωνα με το Landmine Monitor του 2001, τουλάχιστον 30 ένοπλες ομάδες φαίνεται ότι χρησιμοποίησαν νάρκες ξηράς το 2000 και το 2001. Τον Σεπτέμβριο του 2001, το Ευρωπαϊκό Κοινοβούλιο ενέκρινε ομόφωνα ένα ψήφισμα με το οποίο απευθύνεται έκκληση στη διεθνή κοινότητα ναποστηρίξει τις προσπάθειες που καταβάλλονται από εξειδικευμένους ΜΚΟ(1), όπως για παράδειγμα από την Geneva Call, με στόχο τη δέσμευση μη κρατικών παραγόντων για την απαγόρευση των ναρκών κατά του προσωπικού.

1. Οι πιστώσεις στο ειδικό κονδύλιο του προϋπολογισμού 2002 για κοινοτική συμμετοχή σε δράσεις για την απαγόρευση των ναρκών κατά προσωπικού ανέρχονται σε 11.5 εκατομμύρια ευρώ. Μπορεί η Επιτροπή να καθορίσει το ποσό από αυτό το κονδύλιο που έχει διατεθεί το 2002 για τηνποστήριξη προσπαθειών που αποσκοπούν στη δέσμευση μη κρατικών παραγόντων·

2. Τι είδους σχέδια έχει χρηματοδοτήσει η Επιτροπή στο πλαίσιο αυτού του κονδυλίου του προϋπολογισμού μέχρι σήμερα·

3. Προτίθεται η Επιτροπή να εντείνει τις δραστηριότητες της για ναποστηρίξει τις προσπάθειες των μη κρατικών παραγόντων για την απαγόρευση των ναρκών κατά προσωπικού· Εάν ναι, τι είδους δραστηριότητες πρόκειται να αναλάβει·

(1) ΕΕ C 72 E της 21.3.2002, σελ. 352.

Απάντηση του κ. Patten εξ ονόματος της Επιτροπής

(3 Σεπτεμβρίου 2002)

Μετά από την έκδοση των κανονισμών του Κοινοβουλίου και του Συμβουλίου(1) για την ενίσχυση της συμβολής της Ένωσης στην καταπολέμηση των ναρκών ξηράς κατά προσωπικού (APL), η Επιτροπή κατάρτισε και διαβίβασε προς συζήτηση στα κράτη μέλη, στις αρχές Ιουνίου του 2002, ένα σχέδιο πολυετούς στρατηγικής και προγράμματος 2002-2004, σχετικά με τον προϋπολογισμό APL.

Η εν λόγω συζήτηση δεν έχει διεξαχθεί ακόμα και κατά συνέπεια η σχετική στρατηγική δεν είναι ακόμα λειτουργική. Εντούτοις, το σχέδιο περιλαμβάνει διατάξεις για την ενίσχυση μη κρατικών φορέων, πιθανότατα ήδη κατά το 2002, εφόσον είναι δυνατόν να προταθούν ώριμες πρωτοβουλίες για την οικοδόμηση εμπιστοσύνης μεταξύ των μερών που ενέχονται στις εσωτερικές διαμάχες.

Η Επιτροπή έχει μέχρι σήμερα χρηματοδοτήσει διάφορες δράσεις, ιδίως έρευνες των επιπτώσεων, άρση ναρκοπεδίων, αύξηση του βαθμού συνειδητοποίησης και δράσεις σχετικές με την επιχειρησιακή έρευνα.

Σύμφωνα με τους κανονισμούς που τέθηκαν σε ισχύ κατά τα τέλη του 2001, η Επιτροπή θα εντείνει τηνποστήριξή της σε ενέργειες απαγόρευσης των APL, χρηματοδότησης ερευνών των επιπτώσεων, με σκοπό την ενίσχυση του προγραμματισμού των προτεραιοτήτων, τη χρηματοδότηση της άρσης ναρκοπεδίων, της αύξησης του βαθμού συνειδητοποίησης και άλλων δράσεων, ενώ θα προσφύγει σε μη κρατικούς φορείς καθώς και σε δραστήριες σε τοπικό επίπεδο διεθνείς οργανώσεις και στις ικανότητες των σχετικών φορέων για τη βέλτιστηλοποίηση των δραστηριοτήτων.

Η Επιτροπή πιστεύει ότι η έκκληση Geneva Call έχει επιτύχει πολλά ευεργετικά αποτελέσματα στο Σουδάν. Η χώρα αυτή έχει αποτελέσει προτεραιότητα στο πλαίσιο της χορήγησης κοινοτικής συνδρομής για την καταπολέμηση των APL, από τις αρχές του 2000. Η Επιτροπή είναι της άποψης ότιπάρχουν όλα τα συστατικά για την ανάληψη περαιτέρω δράσεων οικοδόμησης εμπιστοσύνης μεταξύ των μερών και η συνεχής στήριξη την οποία παρέχει θα είναι ουσιαστική.

(1) Κανονισμός (ΕΚ) αριθ. 1724/2001 του Κοινοβουλίου και του Συμβουλίου, της 23ης Ιουλίου 2001 σχετικά με τη δράση κατά των ναρκών ξηράς κατά προσωπικού στις αναπτυσσόμενες χώρες, ΕΕ L 234 της 1.9.2001· Κανονισμός (ΕΚ) αριθ. 1725/2001 του Συμβουλίου, της 23ης Ιουλίου 2001 σχετικά με τη δράση κατά των ναρκών ξηράς κατά προσωπικού σε τρίτες χώρες πλην των αναπτυσσομένων χωρών, ΕΕ L 234 της 1.9.2001.